CELEX: C2005/093/28
Language: lt
Date: 2005-04-16 00:00:00
Title: Byla C-78/05 Tribunale di Livorno 2005 m. sausio 19 d. nutartimi pateiktas prašymas priimti prejudicinį sprendimą byloje Gentilini Umberto prieš Dal Colle Industria Dolciaria SpA

16.4.2005   
            
            
               LT
            
            
               Europos Sąjungos oficialusis leidinys
            
            
               C 93/15
            
         Tribunale di Livorno 2005 m. sausio 19 d. nutartimi pateiktas prašymas priimti prejudicinį sprendimą byloje Gentilini Umberto prieš Dal Colle Industria Dolciaria SpA
   (Byla C-78/05)
   (2005/C 93/28)
   Proceso kalba: italų
   
      Tribunale di Livorno2005 m. sausio 19 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. vasario 17 d., priimti prejudicinį sprendimą byloje Gentilini Umberto prieš Dal Colle Industria Dolciaria SpA.
   
      Tribunale di Livorno prašo Teisingumo Teismo atsakyti į šiuos klausimus:
   
               a)
            
            
               Ar remiantis 1986 m. gruodžio 18 d. Tarybos direktyvos 653/86 dėl valstybių narių įstatymų, susijusių su savarankiškai dirbančiais prekybos agentais, derinimo (1) 17 straipsnio turiniu 19 straipsnis turi būti aiškinamas kaip reiškiantis, kad nacionalinės teisės norma gali leisti atlyginti nuostolius agentui pagal kolektyvinį susitarimą (įpareigojantį jį pasirašiusias šalis), neatsižvelgiant į 17 straipsnio 2 dalies a punkto dviejose įtraukose numatytas sąlygas, o nuostolių atlyginimas turi būti apskaičiuotas ne pagal direktyvos, bet pagal minėto kolektyvinio susitarimo kriterijus su iš to išplaukiančia išvada, kad daugeliu atveju nuostolių atlyginimas turi būti apskaičiuojamas daug mažesnis nei maksimumas, kurį nustato direktyva?
            
         
               b)
            
            
               Ar nuostolių atlyginimas turi būti apskaičiuotas analitiniu metodu, įvertinant komisinį atlyginimą, kurį kitais metais po komercinio atstovavimo sutarties nutraukimo agentas galėjo gauti dėl to, kad surado klientų ar padidino verslo apimtį, atsižvelgiant į teisingumo kriterijų tik sumos patikslinimui, ar turi būti taikomi kiti, ypač sintetiniai metodai, kurie plačiau vertina teisingumo kriterijų?
            
         
      (1)  OL L 382, 1986 12 31, p. 17.